Cuneiform Tablet Prague I 431
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ e-na-a ù ì-lí-a qí-bi-ma um-ma šu-ku-bu-um-ma a-na e-na-a qí-bi-ma i-nu-mì a-na ší-ip-ru-tim ta-li-kà-ni aq-bi-a-ku-ma um-ma a-na-ku-ma bi-lam lu-qú-tám ša šé-pí-kà ù ša šé-ep a-šùr-ba-ni pá-ni-a-tim ba-li-ṭá-am um-ma a-ta-ma ma-áš-ḫa-ku-ma a-li-kam um-ma a-ta-ma lá-li-ik-ma me-eḫ-ri i-na kà-ni-iš lá-mur-ma lu ša šé-pí-a lu ša šé-ep a-šur-ba-ni lá-mur-ma za-ku-sà lá-áš-pu-ra-kum mì-ma-kà-ma lá i-ḫa-li-iq ša-ri-a-ma i-na ša šé-pí-kà-ma i-na na-áš-pá-ar-tí-im ša ta-áš-pu-ra-ni-ma ú-kà-lu iš-tù lu ḫu-lu-qá-ú lu ni-is-ḫa-tum lu ša É.GAL-lúm a-na ší-mì-im il₅-qé-ú lu ša i-ṣé-er DAM.GÀR-ri-im ta-dí-ú ba-lu-uṭ-ma ší-tí TÚG.ḪI.A 25.5 TÚG šu-ru-tum ta-ša-pá-ra-am um-ma a-ta-ma 15.5 TÚG šu-ru-tim PUZUR₄-sú-en₆ ù šu-sú-en₆ a-na wa-aḫ-šu-ša-na ub-lu a-dí u₄-mì-im a-nim áš-ta-na-pá-ra-ma a-wa-ta-ma lá tù-ta-ra-am i-na wa-ar-ki-tim a-na-ma a-na-ku a-na-kam šu-sú-en₆ aṣ-bu-tù ta-áš-ta-áp-ra-am um-ma a-ta-ma KÙ.BABBAR iš-tí PUZUR₄-sú-en₆ a-lá-qé-ma ú-ba-lá-ku-um KÙ.BABBAR <big_gap> <gap>-<gap>-na qá-tí-a <big_gap> qá-tí-a <big_gap> a-na-ku KÙ.BABBAR a-ta-áb-lá-kum <big_gap> i li-bi-kà a-na-ku a-na-kam na-áš-pá-ra-tí-kà <big_gap> <gap>-<gap>-ma ù a-ta a ma-nim KÙ.BABBAR ta-ša-qá-lam i-na 4 ANŠE.ḪI.A i-na ṭup-pí-kà ta-áš-pu-ra-am 1 ANŠE me-et 3 ANŠE.ḪI.A i-za-zu ší-im-šu-nu i-na li-bi-kà-ma i-na 25 ma-na AN.NA ḫu-lu-qá-i ša a-dí bu-ra-lim ŠÀ.BA ša 15 ma-na <gap> GÍN KÙ.BABBAR ta-dí-nam um-ma a-ta-ma a-lá-ak-ma ša 10 ma-na ú-ša-áš-qá-al-ma ú-šé-ba-lá-kum ta-al-qé mì-šu-um lá tù-šé-bi-lam i li-bi-kà-ma mì-ma a-nim ša šé-pí-kà pá-ni-tim 11.66666 ma-na KÙ.BABBAR en-nam-a-šùr DUMU {d}EN.ZU-na-da e-ḫi-ib-lam u₄-mu-šu ma-di-iš i-tí-qú-ma i-nu-mì ta-li-kà-ni um-ma a-ta-ma a-wi-lum gi-mì-lam ḫa-bu-lá-kum šu-ma mì-ma i-lá-qé-ma i-ga-mì-lá-ni li-iq-a-am šu-ma lá ki-a-am ṣí-ib-tám ma-lá ta-al-qé-ú šé-bi-lam šu-ma um-ma a-ta-ma mì-ma lá al-qé šu-up-ra-ma a-wi-lam lá-áš-e KÙ.BABBAR-pí ša iš-tí zu-zu iš-tù ma-li-šu u₄-me-e tal-qé-ú mì-šu-um lá tù-šé-bi-lam i-na ša <gap>-<gap>-li-a TÚG.ḪI-tí-a <big_gap> i-na <big_gap> <gap> <big_gap>